钦定古今图书集成/理学汇编/学行典/第165卷 > 李方子
## 钦定古今图书集成/理学汇编/学行典/第165卷 > 李方子

按《宋史李方子传》：“方子字公晦，昭武人。少博学能文，
为人端谨纯笃。初见朱熹，语曰：‘观公为人，自是寡过，
但宽大中要规矩，和缓中要果决。遂以果名斋。长。游
太学，学官李道传折官位辈行，具刺就谒。嘉定七年，
廷对擢第三，调泉州观察推官。适真德秀来为守，以
师友礼之，郡政大小咸资焉。暇则辨论经训，至夜分’”
不倦。故事，秩满必先通书庙堂乃除，方子曰：“以书通，
是求也。”时丞相弥远闻之怒，逾年，始除国子录。无何，
将选入宫僚，而方子不少贬以求合。或告弥远曰：“此
真德秀党也。”使台臣劾罢之。方子既归，学者毕集，危
坐竟日，未始倾侧。对宾客一语不妄发，虽奴隶亦不
加诟骂。然常严惮之，尝语人曰：“吾于《问》学虽未能周
尽，然幸于大本有见处，此心常觉泰然，不为物欲所
渍尔。其亡也，天子闵之，与一子恩泽。”